[ผู้ว่าราชการจังหวัดลำพูน เป็นประธานแถลงข่าว ผู้ว่าราชการจังหวัดลำพูนพบสื่อมวลชน ครั้งที่ ๓](http://www.lamphun.go.th/officialwebsite/2013/?p=57124" \o "Permanent Link to ผู้ว่าราชการจังหวัดลำพูน เป็นประธานแถลงข่าว ผู้ว่าราชการจังหวัดลำพูนพบสื่อมวลชน ครั้งที่ ๓)

วันที่ ๑๗ กุมภาพันธ์ ๒๕๕๘ เวลา ๑๓.๓๐ น. นายณรงค์ อ่อนสอาด ผู้ว่าราชการจังหวัดลำพูน เป็นประธานแถลงข่าว ผู้ว่าราชการจังหวัดลำพูนพบสื่อมวลชน ครั้งที่ ๓ โดยมีหน่วยงานหลายภาคส่วนร่วมแถลงข่าวต่อสื่อมวลชน ดังนี้ นายมนัส สุริยสิงห์ จ่าจังหวัด แถลงข่าวเรื่อง งานแอ่วลำพูน เมืองลำไย เมืองวัฒนธรรม “เที่ยวเท่ห์ๆ เสน่ห์ลำพูน” นายรักษ์เกียรติ ศิริจันทรานนท์ นายกเทศมนตรีตำบลเวียงยอง แถลงเรื่อง “เทศกาลผ้าทอและของดีตำบลเวียงยอง” ครั้งที่ ๘ ประจำปี ๒๕๕๘ นายอัครเดช คัมภีระมันต์ นายกเทศมนตรีตำบลป่าไผ่ แถลงเรื่อง “ประเพณีครบรอบ ๓๘ ปี มรณกาลครูบาเจ้าอภิชัยขาวปี” ประจำปี ๒๕๕๘ นายไพฑูรย์ รัตน์เลิศลบ วัฒนธรรมจังหวัดลำพูน แถลงเรื่อง “กิจกรรมสัปดาห์ส่งเสริมพระพุทธศาสนาเนื่องในวันมาฆบูชา” นายแสวงชัย ยศกาศ นายกเทศมนตรีตำบลทากาศ แถลงเรื่อง ทำบุญทอดผ้าป่าการกุศลเพื่อหางบประมาณจัดซื้อดุริยางค์ การจัดแข่งขันกีฬาเยาวชน ประชาชนเทศบาลตำบลทากาศ ประจำปี ๒๕๕๘ โครงการลุ่มน้ำทา สวยใส ชุมชนร่วมใจดูแลสิ่งแวดล้อม นายเล่ห์ ไทยเที่ยง ผู้อำนวยการโรงเรียนส่วนบุญโญปถัมป์ ลำพูน แถลงเรื่อง งานส่วนบุญฯ มินิมาราธอน ครั้งที่ ๑ การรับนักเรียนเข้าเรียนปีการศึกษา ๒๕๕๘ พันตำรวจเอกสรรภัทร ปราบพุฒซา รองผู้บังคับการฯ/โฆษกประจำตำรวจภูธรจังหวัดลำพูน แถลงเรื่อง สรุปผลการจับกุมยาเสพติด ห้วง ๑ ตุลาคม ๒๕๕๗ – ๑๑ กุมภาพันธ์ ๒๕๕๘ ผู้แทนจาก กกล.รส.พล.ร.๗ สย.๑ จว.ลำพูน แถลงเรื่อง สรุปผลการปฏิบัติงานที่สำคัญ ด้านยุทธการในการประชุมประจำเดือน ห้วง ๑ ม.ค.- ๙ ก.พ.๒๕๕๘ นายสัญญา ทุมตะขบ ผอ.ส่วนสิ่งแวดล้อม สนง.ทรัพยากรธรรมชาติและสิ่งแวดล้อมจังหวัดลำพูน แถลงเรื่องความคืบหน้าการป้องกันและแก้ไขปัญหาหมอกควันไฟป่า นางสุพัตรา แสงทอง พัฒนาการจังหวัดลำพูน แถลงเรื่องการเพิ่มประสิทธิภาพผู้ผลิต ผู้ประกอบการ OTOP จังหวัดลำพูน นายกลศาสตร์ เรืองแสน ธ.ก.ส.สาขาเวียงหนองล่อง แถลงเรื่อง การจ่ายเงินช่วยเหลือชาวนาไร่ละพัน การจ่ายเงินชาวสวนยางพาราไร่ละพัน การให้สินเชื่ออุ่นใจคนไกลบ้าน นางสาวรตนพร กิติกาศ เกษตรและสหกรณ์จังหวัดลำพูน แถลงเรื่อง โครงการพัฒนาการเกษตรครบวงจรในพื้นที่ศักยภาพ ปีงบประมาณ ๒๕๕๘ นายสุพจน์ ป้อมชัย ประธานสภาเกษตรกรจังหวัดลำพูน แถลงเรื่อง โครงการจัดตั้งและสร้างเครือข่ายสภาเกษตรกรจังหวัดลำพูน นางสาวอวยพร นันไชยกา จัดหางานจังหวัดลำพูน แถลงเรื่องตรวจสัญชาติแรงงานต่างด้าว โครงการ ๓ ม. (มีงาน มีเงิน มีวุฒิการศึกษาเพิ่ม) นายรณรงค์ เสาเหม ผู้อำนวยการสำนักงาน ป.ป.ช. ประจำจังหวัดลำพูน แถลงเรื่อง ลำพูนโปร่งใส ร่วมใจสร้างธรรมาภิบาล ต้านภัยทุจริต นายประเสริฐ ธนเศรษฐไพศาล สวัสดิการและคุ้มครองแรงงานจังหวัดลำพูน แถลงเรื่อง โครงการสถานประกอบการปลอดภัย เฉลิมพระเกียรติสมเด็จพระเทพรัตนราชสุดาฯ ผู้แทนจาก สำนักงานคณะกรรมการการเลือกตั้งประจำจังหวัดลำพูน แถลงเรื่องการดำเนินกิจกรรมของ สนง.กกต.จ.ลำพูน ประจำเดือนกุมภาพันธ์ ๒๕๕๘ นายวิโรจน์ เรืองเลิศศิลป์ ผู้ช่วยอำนวยการสำนักงานนิคมอุตสาหกรรมภาคเหนือ แถลงเรื่อง ความร่วมมือด้านการศึกษาและวิจัย เรื่องการพัฒนาเมืองอุตสาหกรรมเชิงนิเวศ นิคมอุตสาหกรรมภาคเหนือและชุมชนโดยรอบ และนายประภัสร์ ภู่เจริญ นายกเทศมนตรีเมืองลำพูน แถลงเรื่อง โครงการพัฒนาระบบสาธารณูปโภคใต้ดิน เพื่อการท่องเที่ยวในเขตเมืองอนุรักษ์เทศบาลเมืองลำพูนและโครงการปรับปรุงภูมิทัศน์กำแพงเมืองเก่า ณ ห้องประชุมจามเทวี ศาลากลางจังหวัดลำพูน